|  |  |
| --- | --- |
| Numri i lëndës: | 2019:159613 |
| Datë: | 03.02.2020 |
| Numri i dokumentit: | 00803173 |

C.nr.322/18

GJYKATA THEMELORE NË PEJË, Departamenti i Përgjithshëm, gjyqtarja Afërdita Mulhaxha, në çështjen juridiko civile të paditëses E(I)D e lindur H, nga P, të cilën e përfaqëson i autorizuari Arbnor Brala, nga P, kundër të paditurve: R (M)H e lindur T, E(M)H, M(M)H e martuar H, M(M)H e martuar T, T(M)H, J(M) H dhe F(M)H e martuar T, që të gjithë nga P, si trashëgimtarë ligjorë të rendit të parë të trashëgimisë, të tani të ndjerit M(A)H, ish nga P, të cilët i përfaqëson i padituri E, dhe i padituri SH(K)U, nga P, për shkak të vërtetimit të drejtës së pronësisë, vlera e kontestit 1000€, pas mbajtjes së shqyrtimit kryesor me dt.29.01.2020, në prezencën e të autorizuarit të paditëses, të paditurit E dhe të paditurit Dr. SH(K)U, muarr dhe shpalli këtë:

A K T G J Y K I M

NË BAZË TË PRANIMIT

VËRTETOHET se paditësja E(I)D e lindur H, nga P, është pronare e pjesës jug-perëndimore e të paluajtshmerisë e cila evidentohet si parcelë me nr.3067-2 ZK P, me kulturë shtëpi dhe oborr, në sipërfaqe prej 246m², dhe e cila nga ana veri-perëndimore kufizohet me parcelën nr.3067-3, në gjatësi prej 19,21m nga ana veri-lindore kufizohet me pjesën tjetër të saj në gjatësi prej 9.28m me një thyerje në drejtim të jugut në gjatësi prej 6.08m, dhe përsëri me një thyerje në drejtim të lindjes në gjatësi prej 6.74m, nga ana jug-lindore kufizohet me parcelën nr.3067-1 ZK Pejë, në gjatësi prej 10,58m, dhe nga ana jug-perëndimore kufizohet me parcelën nr.3066-3 ZK Pejë, në gjatësi prej 16.56m.

DETYROHEN të paditurit: R(M)H e lindur Topalli, E (M)H, M(M)H e martuar H, M(M)H e martuar T, T(M)H, J(M)H dhe F(M) H e martuar T, që të gjithë nga P, si trashëgimtare ligjore të rendit të parë të trashëgimisë të tani të ndjerit M(A)H, ish nga P, dhe i padituri Dr. SH (K)U, nga P, që paditëses t’ia njohin të drejtën e pronësisë në patundshmërinë e cekur si në pjesën I të këtij dispozitivi, dhe lejojnë që e njëjta të regjistrohet në regjistrin e paluajtshmerive, pranë Zyrës Komunale Kadastrale, në P, në emër të paditëses, në afat prej 15 ditësh nga dita e marrjes së aktgjykimit.

Secila palë i bartë shpenzimet e veta procedurale.

A r s y e t i m

Paditësja me padi, rregullimin e saj të bërë me parashtresat: të dt.02.07.2019 dhe të dt.16.01.2020, gjatë të shqyrtimit kryesor, e nëpërmjet të autorizuarit të saj, ka parashtruar se patundshmërinë kontestuese e ka blerë në vitin 1983 nga djali i axhës, tani i ndjeri M(A)H-bashkëshorti gjegjësisht babai i të paditurve: R, E, M, M, T, J dhe F, se kontrata e shitblerjes është përmbushur në tërësi dhe se çmimi kushtues ishte 40.000DM.

Ka theksuar se kontrata në fjalë është përmbushur në tërësi nga palët kontraktuese, ku paditësja pas pagesës së çmimit të shitblerjes, ka hyrë në posedim të qetë dhe faktik të patundshmërisë lëndore.

Gjykata me pajtimin e palëve me dt.09.11.2019, ka dalur në vend shikim me ekspertin gjeodet Faruk Hysenaj, për të bërë identifikimin dhe matjen e pronës lëndore, pas së cilës ekspertizë pala paditëse nëpërmes të autorizuarit të saj ka rregulluar kërkesëpadinë si në dispozitiv të këtij aktgjykimi.

Të paditurit në përgjigje në padi, kanë deklaruar se nuk e kontestojnë padinë e as kërkesën e saj të rregulluar me shkrim, gjykatës i kanë propozuar që pa i administruar provat të bie aktgjykim në bazë të pohimit, pasi që nuk ka asgjë kontestuese.

Pasi që të paditurit e kanë pranuar në tërësi padinë dhe kërkesën e saj, atëherë gjykata pa shqyrtim të mëtejmë merr aktgjykim në bazë të pohimit, në kuptim të nenit 148 të LPK-së dhe vendosi si më lartë.

NGA GJYKATA THEMELORE NË PEJË C.nr. 322/18, me dt.29.01.2020.

Gj y q t a r j a,

Afërdita Mulhaxha

KËSHILLA JURIDIKE:

*Meqë palët kanë hekur dorë nga ankesa,*

*aktgjykimi bëhet i plotfuqishëm në ditën e marrjes.*